b'\n_START_ARTICLE_\nJuhani Rajalin\n_START_PARAGRAPH_\nJuhani Rajalin (s. 1967) on suomalainen teatterin\xc3\xa4yttelij\xc3\xa4 ja \xc3\xa4\xc3\xa4nin\xc3\xa4yttelij\xc3\xa4, joka on toiminut muun muassa vuodesta 1993 l\xc3\xa4htien \xc3\xa4\xc3\xa4nikirjojen lukijana, sek\xc3\xa4 vuodesta 1999 l\xc3\xa4htien Yle Importissa dokumenttien lukijana ja animaatioiden dubbaajana. H\xc3\xa4n esiintyi Vaasan kaupunginteatterissa vuosina 1994\xe2\x80\x931996._NEWLINE_Rajalin opiskeli n\xc3\xa4yttelemist\xc3\xa4 Voionmaan opistolla vuosina 1991\xe2\x80\x931992 ja laulamista Vaasan Kuula-opistossa vuosina 1995\xe2\x80\x931999. H\xc3\xa4n opiskeli my\xc3\xb6s Lappeenrannan Musiikkiopistossa vuosina 2000\xe2\x80\x932002 ja esiintyi samalla Lappeenrannan kaupunginteatterissa. H\xc3\xa4n on esiintynyt useissa sivurooleissa saippuasarjassa Salatut el\xc3\xa4m\xc3\xa4t vuonna 2004 esitt\xc3\xa4en kahdessa jaksossa hypnotisoija Esko M\xc3\xa4kist\xc3\xa4, my\xc3\xb6hemmin tuotantokaudella 2008-2009 Juulia Aution l\xc3\xa4\xc3\xa4k\xc3\xa4ri\xc3\xa4 Kujalaa sek\xc3\xa4 2012 Joonatan Sievisen l\xc3\xa4\xc3\xa4k\xc3\xa4ri\xc3\xa4 Siposta.'